पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. आसमान से आग बरस रही है, धरती भट्ठी की तरह तप रही है और इनके बीच में फंसे हैं शहर के लोग। अधिकतम और न्यूनतम तापमान सामान्य से चार डिग्री ऊपर चल रहा है। न्यूनतम तापमान बढ़ता जा रहा है और साथ ही घट रही है नमी की मात्रा। मौसम विभाग के अनुसार बुधवार को अधिकतम तापमान 44.5 और न्यूनतम तापमान 28.5 डिग्री सेल्सियस दर्ज किया गया। जबकि सामान्य तापमान होना चाहिए 40.5 डिग्री सेल्सियस और 24.5 डिग्री सेल्सियस। यह अंतर और बढऩे की आशंका है।
मानसून जोरदार होगा
बारिश में मस्ती करने वालों के लिए अच्छी खबर है। ज्यादा गर्मी के बाद बारिश भी घनघोर होगी। वैज्ञानिक बताते हैं- भीषण गर्मी मानसून को अपनी ओर खींचेगी और अच्छी बारिश होगी। अभी मॉनसून गोवा और मध्य प्रदेश के पास है। इसके जून अंत तक आने की उम्मीद है।
40 फीसदी गिरी बिक्री
गर्मी के कारण लोगों ने मार्केट जाना लगभग बंद कर दिया है। खरीदारी के लिए लोग निकलते भी हैं, तो शाम के समय। होलसेल रेडीमेड ट्रेडर एसोसिएशन अटारी बाजार के प्रधान सतपाल अरोड़ा के अनुसार बिक्री में करीब 40 फीसदी की गिरावट आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva zho_Hant eng_Latn